cyanic-selkie/wikianc huggingface dataset:
Interlingue
Gramátika
vell ta forma e kondishonal:
Atverbionan derivá ta wòrdu formá dor di agregá e sufiho -men na un athetivo:
Derivashon: E aplikashon di e regla di De Wahl na e verbonan, i e uso di numeroso sufiho i prefiho, a ser kreá pa resolvé e iregularidatnan ku a plaga e proyektonan lingwístiko promé ku esun di Occidental, obligando su kreadónan pa skohe entre regularidat i formanan antinatural, òf iregularidat i formanan natural.
Wikipedia
Na 2004 Interlingue a krea su proprio Wikipedia, alkansando 5000 artíkulo na 2021.
Divi Divi Air Buelo 014
Divi Divi Air Buelo 014 tabata un buelo for di Aeropuerto Hato na Kòrsou pa Aeropuerto Flamingo na Boneiru ku tabata karga un solo pilot i nuebe pasahero, kual riba 22 di òktober 2009 a baha den Laman Karibe serka di kosta di Boneiru komo konsekuensia di un fayo di motor.
Aksidente
E buelo di Divi Divi Air a originá na Aeropuerto Hato na Kòrsou ku destinashon Aeropuerto Flamingo na hermana isla Boneiru. E avion a lanta for di Kòrsou 09:48 ku un tempu di yegada di 10:13 na Boneiru. Aproksimadamente 10 minut despues di salida e motor na banda rèks di e avion a stop di funshona durante di buelo. E piloto, Robert Mansell, a opta pa kontinua e buelo pa Boneiru riba e motor restante i na aproksimadamente 44 kilometer (24 mia nautiko) wèst di Boneiru, e piloto a tuma kontakto ku Flamingo Tower i a informa e operadó ku e ta bulando riba un solo motor. Komo konsekuensia di e fayo di motor e avion a kuminsa perde altura di mas o menos 60 meter pa minut te na momentu ku el a hasi impakto ku awa na un posishon di aproksimadamente 930 meter (0.5 mia nautiko) zuid di Klein Bonaire i 5.6 kilometer (3 mia nautiko) west di Boneiru den orario di 10:17.
Algun momentu promé ku e impakto, Mansell a tira bista patras den e kabina i a hasi señal di 'thumbs up' ku e pasahero nan, kontrolando si nan chaleko di salbabida tabata bistí.
Durante di e impakto, e porta di e cockpit i e parti links di e sistema di aterisahe a keda separa for di e avion. Tur nuebe pasahero a sobrebibi e impakto i a keda reskatá pa un boto den bisendario. E pasahero nan a raporta ku durante di e impakto, e piloto a keda herida i tabata duna señal di ta for di su konosementu, komo ku e no a hasi tramite pa por bandona e avion. E piloto a disparse ku e avion bou di awa, apesar di e esfuerso di algun pasahero ku a trata na sakele for di su asiento mientrastantu e avion tabata senk.
28 di mart
28 di mart ta e di 87 dia di aña (88 den un "schrikkeljaar") riba e kalènder gregoriano. Ta resta 278 dia pa sera e aña.
Envy Peru
Boris Itzkovich Escobar (n. 22 di april 1989 na Trujillo, Peru), miho conoci bou di e nomber artistico Envy Peru, ta un drag queen, make-up artist y presentador Hulandes. Na 2020, el a gana e prome edicion di Drag Race Holland, un version di RuPaul's Drag Race.
Condecoradonan den Orden di Oranje-Nassau di Teritorio Caribense di Reino Hulandes
Esaki ta un lista di Condecoradonan den Orden di Oranje-Nassau di Teritorio Caribense di Reino Hulandes. E ta toca personanan cu tin un articulo den Wikipedia na Papiamentu, a ricibi un medaya di Orden di Oranje-Nassau y tin laso cu e islanan di Aruba, Boneiru, Kòrsou, Saba, Sint Eustatius y Sint Maarten. E lista ta menciona e rango y e aña di e condecoracion, asina leu cu esaki ta conoci.
Lista di Gezaghebber di Saba
Esaki ta un lista di gezaghebber di e teritorio insular di Saba
Envy Peru
Bida
Escobar a nace na Trujillo, Peru di un tata Italoruso y un mama di procedencia Colombiano y Peruano. Na edad di cuater aña Escobar y su mama a emigra pa Hulanda. Escobar a biba na e ciudad Hulandes di Hilversum.
Lista di Gezaghebber di Saba
''Te 1 di aprel 1983 Saba tabata resortá, huntu ku Sint Eustatius i Sint Maarten, bou di e teritorio insular di Islariba. For di 1951 te 1983 un atministradó na Saba tabata representá e gezaghebber di e teritorio insular. Desde 1983 te 2018 e título tabata gezaghebber of na ingles "lieutenant governor".''
''
Entidat públiko Saba
Esaki ta e lista di gezaghebber di entidat públiko hulandes Saba
Anne-Marie Braafheid
Anne-Marie Braafheid (☆ 7 di desèmber 1947 na Paramaribo) ta un eks-edukador, modelo i aktris yu di Kòrsou. Na 1968 e tabata e promé konkursante di koló pa titulá promé finalista (runner-up) den e kompetensia di beyesa Miss Universo i e di dos, despues di Evelyn Miot di Haiti na 1962, pa klasifiká entre e 15 finalista. Braafheid ta e promé konkursante di Kòrsou ku a sali finalista i den top sinku di Miss Universo.
Biografia
Anne-Marie Braafheid ta nase na 1949 na Paramaribo di mayornan sürnameño, Gilly Braafheid i Lillian Rier. Na edat di tres aña e ta muda pa Kòrsou. E tin dos ruman muhe i 5 ruman homber i tabata alumno di Maria Immaculata Lyceum. Despues di kaba su estudio pa maestro di skol e ta inisia na 1966 su karera na Helfrichschool. Braafheid tabata desde un edat hoben aktivo den teatro i tabata gusta modelahe, baila i ballet, spesialmente jazz ballet.
Durante e aña di su título ela hasi giro na varios pais, entre otro na Oropa, fungiendo tambe komo embahador di Kòrsou. Inisio di añanan 1970 e ta establesé na Milano unda ela traha te 1975 komo modelo pa varios kas di moda. Komo aktris ela hunga un papel den e seri di televishon italiano "Hungando golf un mainta" (Giocando a golf una mattina, 1969) i e pelíkula "Ku bo mannan riba mi kurpa" (Le tue mani sul mio corpo, 1970). Despues di regresa Kòrsou e ta lanta un skol di modelahe, Starmodels, dunando les den pasarela i coreografia. Durante dékada 1980 e tabata enbolbí ku shownan di moda na Kòrsou, Boneiru i Aruba. Ela sigui aktivo den teatro i tabata forma parti di entre otro e grupo di teatro "Ankrá na otro". Bou di direkshon di Henk van Ulsen, John Leerdam i otronan ela partisipa den diferente produkshon ku presentashon na e Islanan ABC i Hulanda, manera "Seis den Un" (1990), "Hot Flashes" (1993) i "Afterparty" (2009).
Na 1977 Braafheid a kasa ku Stanley Brown, aktivista revolushonario kende a fayesé na 2022. Huntu nan tin un yu muhé.
Aleksandr Lukashenko
Aleksandr Grigórievich Lukashenko ((rusiano: Александр Григорьевич Лукашенко) of Aljaksand(a)r Ryhoravitsj Loekasjenka (bieloruso: Аляксанд(а)р Рыгоравіч Лукашэнка, Alaksand(a)r Ryhoravič Łukašenka) (n. 31 di ougùstùs 1954 na Kopys, Belarus) ta un polítiko bieloruso ku ta presidente di Belarus desde kreashon di e puesto aki dia 20 di yüli 1994, haciendo e, e presidente mas largu den funshon na Oropa. Prome ku su karera polítiko, Lukashenko tabata traha komo direktor di un empresa agríkola estatal (sovkhoz), i a sirbi den tropanan soviétiko na frontera i den ehérsito soviétiko.
Lukashenko ta enkabesá un gobièrnu outoritario i a yega di referi na su mes komo e "último diktador" den Oropa. Observadónan internashonal ta konsiderá e elekshonnan teni komo no liber ni hustu, ku oponentenan di e regimen ta wordu reprimi, i ku e medionan no ta independiente, ku a kondusi na ponementu di sankshon riba Lukashenko i otro outoridatnan di Belarus. Su viktoria kuestionabel den elekshon presidensial di 2020 pa motibo di froude a resulta den fortifiká e protesta anti-gobièrnu. Konsekuentemente Reino Uni, Union Oropeo òf Merka no a rekonose Lukashenko komo e presidente legítimo, maske e ta sigui siendo rekonosí pa algun estado, entre nan Rusia, China, Iran, Armenia, Siria, Venezuela i Cuba.
Lista di parkenan nashonal na Kòrsou
Esaki ta un lista di parkenan nashonal na Kòrsou. Den Bandabou dos area a keda asigná komo parke nashonal: Parke Kristòf i Parke Shete Boka. CARAMBI ta enkarga ku e maneho di e parkenan nashonal.
Lista di partido politiko na Sint Eustatius
Esaki ta un lista di partido politiko na Sint Eustatius. Sint Eustatius konose un sistema multipartidista, mientras den praktika e kandidat di partidonan politiko ta chikitu.
Partidonan aktivo
Partidonan aktivo ta e partidonan ku a partisipa na diferente elekshon despues ku Sint Eustatius a asumi e status di "entidat publiko" (openbaar lichaam) di Hulanda.
Philip Elhage
Philip Yousef Elhage (☆ 11 di april 1982 na Corsou) ta un deportista di tiro cu ta competi internacionalmente pa Aruba.
Rebecca Cohen Henriquez
Rebecca Cohen Henriquez (n. 9 di yüli 1864 na Willemstad – f. 23 di mei 1935) na Willemstad) tambe konosí komo Shon Beca Cohen Henriquez, a hunga un papel importante den Kòrsou su bida sosial i kultural. E tabata fundadó di Entre Nous, e promé sosiedat pa hende muhé di Kòrsou, i tabata entre otro inisiadó pa e konstrukshon di Parke Reina Wilhelmina na Punda (Willemstad). Na 1932 Cohen Henriquez tabata e promé hende muhé na Kòrsou pa wòrdu nombrá Kabayero ("Ridder") den Orden di Oranje-Nassau.
Philip Elhage
Na e Weganan Olimpico di Zomer 2008 na Bejing (China) ela representa Antias Hulandes den e categoria tiramento pistol di aire 10 meter. E por a participa na e weganan danki na un 'wild card'. Den e ronda cualificatorio Elhage ta logra 566 punto, terminando riba posicion 46 entre e 48 participante. Durante e Weganan Panamericano 2019 na Lima (Peru) ela representa Aruba. Pa e Weganan Olimpico di Zomer 2020 na Tokyo (Hapon) e ta obtene un wildcard. . Aki ela competi den e categoria pistol di aire 10 meter, unda ela obtene 556 punto y ta resulta riba e di 35 posicion, faltando pa cualifica pa e ronda final.
Na 2016 Elhage ta skoge pa competi pa Aruba como cu Corsou no ta miembro mas di Comite Olimpico Internacional y di Panam Sports. E ta miembro di e team Aruba di Comite Olimpico Arubano, consistiendo di 13 deportista cu lo bay competi internacionalmente na 2023.
Di Tres Reich
E Di tres Reich tabata e Alemania riba e gobierno di Adolf Hitler (di 1933 i 1945), ku a transforma den un Estado totalitario fasista.
Gaue
Tabela ta iclui Gauaufteilung di 1945.
Adolf Hitler
Adolf Hitler (☆ 20 di aprel 1889 na Braunau am Inn - † 30 di aprel 1945 na Berlin), tabata un militar i polítiko, kabesante di e Partido Nazi. Hitler a bira kansier i, despues diktador di Alemania.
Frida Kahlo
Magdalena Carmen Frida Kahlo y Calderón (☆ 6 di juli 1907 na Coyoacán – † 13 di juli 1954 na Ciudad di Mexico) tabata un artista surrealistico Mexicano.
Biografia
Frida Kahlo a nace na Coyoacán, awendia un bario di Ciudad di Mexico. Su mama, Matilde Calderón, tabata Mexicano y su tata, Guillermo (Wilhelm) Kahlo, tabata un fotografo Aleman. Cu seis aña el a haya polio na su pia drechi y desde 18 aña tabata sufri di dolor despues di tabata involvi den un accidente di bus. For di un edad hoben e tabata gusta arte.
Durante su bida Frida Kahlo tabata specialmente conoci como esposa di e artista Diego Rivera (1886-1957). Despues di su fayecimiento, sinembargo, Kahlo ta wordo remarca, ora na final di 1970 cientificonan a cuminsa duda di e exclusion for di historia di arte di hende muher y artistanan di cultura aheno.
Awendia galeria di arte Tate Modern, por ehempel, ta describi su persona como "un di e artistanan mas importante di siglo 20". Su arte ta wordo mira como simbolico pa e tradicionnan nacional Mexicano i indigeno y pa feminismo como su imagennan no a comprometi e experiencianan di hende muher.
E cas di su mayornan na Coyoacán, conoci como "La Casa Azul", ta awendia sede di e Museo di Frida Kahlo.
Bandera di Antias Hulandes
Bandera di Antias Hulandes tabata e bandera nashonal di Antias Hulandes di 19 di novèmber 1959 te ku 9 di òktober 2010. Su kolónan korá, blanku i blou ta referí na e bandera di Hulanda. E bandera ta konsistí di un fèlt blanku ku meimei riba dje un banchi vertikal koló korá i riba esaki un banchi horizontal koló blou. Na e lugá unda e banchinan ta krusa otro tabatin te aña 1986 seis streya (e di seis streya tabata Aruba) i despues di 1986 sinku streya. Nan ta representa e sinku isla (grandi) di eks-Antias Hulandes: Boneiru, Kòrsou, Saba, Sint Eustatius i Sint Maarten.
Evelyn Farrell
Evelyn Farrell (☆ 11 di april 1960 na Aruba) ta un eks-atleta Arubiano y e prome muhe cu a representa Aruba na Weganan Olimpico. E tabata campeon di Antias Hulandes den sprint di 100 y 200 meter.
Na e Weganan Olimpico di Zomer 1984 na Los Angeles (Merca) ela participa pa Antias Hulandes na e sprint di 100 meter; ela pone un tempo di 11.94 seconde y ta caba nr.6. Cuater aña despues, na 1988, e ta participa na Weganan Olimpico di Zomer na Seoul (Sur Korea) den e sprint di 100 y 200 meter. E ta pone un tempo di 12.48 seconde pa 100 meter y 25.74 seconde pa 200 meter, kedando elimina pa tur dos den e prome ronda. Farrell tabata portador di e titulo di mihor sprinter di Antias Hulandes pa 100 como 200 meter. Su mihor tempo riba 100 meter tabata 11.73 seconde na 1983, un record pa Aruba aunke esaki no ta oficialmente reconoci. E mesun aña ela marca su mihor tempo riba 200 meter cu 24.7 seconde. Riba nivel antiano e tabata competi tambe den categoria di bulamento leu. Den ramo di atletismo Farrell tabata e prome atleta femenino Arubiano pa participa na Weganan Olimpico di Zomer y na 1988 tabata e prome hende muhe pa representa Aruba na Weganan Olimpico. E tabata activo den otro deporte, entre nan volleyball, softball y basketball. Den añanan 1970 e tabata hunga pa Vitality Stars, ekipo femenino di basketball cu a titula mas biaha campeon di Aruba y na dos ocacion campeon di Antias Hulandes.
Ataniro
Ataniro, nomber artistico di Janiro Eisden, (n. 1 di april 1975 na San Nicolas), ta un musico, cantante, compositor y producer Arubano. Den añanan 90 el a bira conoci como artista di musica rap y hip hop, y como cantante di e grupo Basic One. Ataniro ta e prome rapper na Aruba cu tabata rap den idioma Papiamento.
Evelyn Farrell
Despues di su carera deportivo Farrell tabata presidente di e Federacion di Atletismo Arubano (Arubaanse Atletiek Bond) di 2013 te 2021. Na 2019 Evelyn Farrell a keda eligi como "executive member council" di NACAC (North American, Central American and Caribbean Athletic Association).
Ataniro
Bida
Janiro Eisden a lanta na San Nicolas cu su mayornan Alwin Pacheco Eisden y Judith Nassy, y su ruman muhe Deyanira. El a bishita John Wesley College MAVO y MTS Cesar Terzano-Bouwkunde. Na Hulanda el a gradua na ‘Regional Opleidingscentrum’ (ROC) como trahado social y ‘basis onderwijs assistent’. Bek na Aruba el a cuminsa su carera den cuido di adiccion (verslavingszorg), unda el a traha pa casi 10 aña. Despues di a capacita su mes e ta switch pa e funcion di ‘traject arbeidsbemiddelaar’ na Departamento pa Personal y Labor (DPL).
Ataniro ta biba na San Nicolas, ta casa i tin yiu.
Carera musical
For di chikito Ataniro tabata sa cu e por a canta, sinembargo te aña 1991 su carera musical a cuminsa ora ela partisipa na un ‘show di talento’, cantando rap na Ingles. E mesun aña e ta lanta, hunto cu Dino Dirks, e grupo musikal ‘Basic One’. Na 1995 e grupo ta saca su prome album, conteniendo e cantica “Suave” cu ta bira hit na Aruba i henter Antias Hulandes. E grupo ta saca un cantidad di album mas, consechando exito hasta te den Europa. Como cantante Ataniro a participa na varios competencia di rap tanto na Aruba como Antias. Tambe el a subi e podium na multiple festival di calypso y a yega di competi den e festival di tumba na Aruba y Corsou. Na 2015 el a termina como number dos na Aruba y tabata finalista na Corsou, mientras su cantica “Tur mi ta kue” a resulta di tabata e ‘road march’ mas popular den carnaval.
Republika di Weimar
Republika di Weimar (na alemán: "Weimarer Republik"), ta e nomber ku tabata usa pa e Republika alemán despues di e Prome Guera Mundial, na 1919, i a dura te ku e Di Tres Reich, na 1933.
Ataniro
Carera musical
Ataniro tin un trayectoria di mas cu 30 aña di compone i produci cancion. Pa aña entre 3 pa 5 composicion tabata bira hit, tanto na Aruba como e islanan bisiña. E tabata e prome artista cu a logra aparece riba e cartelero di Aruba su Top 40 cu varios tema musical durante 117 siman consecutivo. El a compone tambe pa diferente artista local i internacional, di cual algun a resulta un hit. Na december 2021 Ataniro a produci, hunto cu su yiu homber Jahmani Eisden, su ultimo hit cu ta titula “Con Mi Por Lubida”.
1 di yüni
1 di yüni ta e di 152 dia di aña (153 den un schrikkeljaar) riba e kalènder gregoriano. Ta resta 213 dia pa finalisa e aña.
Benny Sevinger
Oslin Benito (Benny) Sevinger (☆ 12 di januari 1965) ta un ex-karateka y politico Arubiano di partido AVP. Desde oktober 2017 e ta miembro di Parlamento di Aruba. Bou di e gabinetenan Mike Eman e tabata minister di Infrastructura, Integracion y Medio Ambiente (2009-2013) y minister di Infrastructura, Integracion y Desaroyo Espacial (2013-2017).
Bida
Benny Sevinger a lanta na Aruba y a studia na Colombia. E tabata activo como deportista y a titula campeon di karate na multiple ocacion.
E ta subi lista di partido AVP den eleccion di aña 2001. Prome cu esey e tabata traha como consehero di minister di Husticia y Obra Publico, Watty Vos (1937-2001). Ela participa na shete eleccion creciendo den voto personal, excepto e caida den aña 2005, 2017 y 2021. Apesar cu e tabata 'lijstduwer" di AVP, e ta logra saca un asiento den parlamento cu voto preferencial na 2021.
Benny Sevinger ta casa y tin dos yiu.
Distanshamentu sosial
Distanshamento sosial (Ingles: Social distancing) ta un konhuntu di medida no-farmaseutiko pa para of frena e plamamentu di un malesa kontagioso. Su meta ta pa redusi e probabilidat di kontakto entre hende ku ta karga e vírus i esunnan ku no ta infektá, pa asina minimalisá tantu transmishon di e malesa komo e chèns pa bira malu of muri.
Distanshamentu sosial ta mas efektivo ora e infekshon por wordu transmiti via gota chiki (tosamentu of nistermentu); kontakto fisiko direkto, inkluyendo kontakto seksual; kontakto fisiko indirekto (p.e. ora tòch un obheto kontaminá); of transmishon via aire (ora e mikro-organismo por sobrebibi den aire pa tempo largo).
Distanshamentu sosial por ta menos efektivo den kasonan unda e transmishon di e infekshon ta tuma luga via awa of kuminda kontaminá of mediante kargadónan manera sangura of otro insekto, i menos frekwente di persona pa persona.
Na otro banda di e medaya distanshamentu sosial por inklui soledat, produktividat redusi, i perdida di otro benefisionan asosiá ku interakshon humano.
Ehempel
Algun ehempel di e práktika di distanshamentu sosial ta:
Partido di Pueblo Arubano
Partido di Pueblo Arubano of Arubaanse Volkspartij (AVP) ta un partido politico na Aruba. E partido a sali for di e 'grupo-Eman' cu tabata activo na 1942 bou di Jan Hendrik Albert (Shon Henny) Eman (1887-1957). Ta uza e nomber Arubaanse Volkspartij desde 1946. E partido tin un ideologia regional, cristiandemocrata i conservativo. Desde 2004 e ta un entidad legal.
For di aña 2001 e partido ta wordo lidera pa Mike Eman como sucesor di Tico Croes, kende a retira despues di resultadonan electoral negativo. Croes tabata antes minister di Finansa i previamente tambe minister di Turismo y Asuntonan Economico. Ex-lider di partido Henny Eman tabata di 1986 te 1989 y di 1994 te 2001 prome minister di Aruba.
Resultado electoral
Na tur AVP a participa den 33 eleccion. Record maximo di voto: 33,103 (2013) y record minimo di voto: 1209 (1977).
2 di yüni
2 di yüni ta e di 153 dia di aña (154 den un schrikkeljaar) riba e kalènder gregoriano. Ta resta 212 dia pa finalisa e aña.
Lista di Gezaghebber di Aruba
Esaki ta un lista di Gezaghebber di Aruba komo un teritorio insular di Antias Hulandes (1951 - 1985).
30 di mart
30 di mart ta e di 89 dia di aña (90 den un "schrikkeljaar") riba e kalènder gregoriano. Ta resta 276 dia pa sera e aña.
Paramore
Paramore ta un banda di rock, formá na Merka na aña 2004, i un di e bandanan mas famoso i aklamá den e historia di musika Rock. Aktualmente e banda ta konsistí di e kantante prinsipal Hayley Williams, basista Jeremy Davis i kitarista Taylor York. E grupo a saka nan promé album All We Know Is Falling na 2005 i e segundo album Riot! na 2007, kual a wòrdu sertifiká Platinum na Merka i Oro na Australia i Canada.
Hawaii (estado)
Hawaii ta un archipielago i un di e sinkuenta (50) estado di e pais Estadonan Uni di Merka. E ta situá den Oséano Pasífiko, mas o menos 3.200 km west di Nort Amérika. E ta e uniko estado ku ta un grupo di isla, ku ta pafor di Nort Amérika i ku tin un klima tropikal. Den siglo 19 Hawaii tabata un reino outoónomo i na 1959 el a bira e di sinkuenta estado di Merka. E kapital ta Honolulu. E estado tin un poblashon di 1.427.538 habitante (2017). E abreviashon pa Hawaii, ku tambe ta konosí komo The Aloha State, ta HI.
Handroanthus chrysanthus
Nomber
Su nomber komun na ingles ta 'golden trumpet tree'. Na Sur Amérika e ta konosi komo:
Kibrahacha
Kibrahacha (nòmber sientífiko: Handroanthus billbergii, sin. Tabebuia billbergii o Tecoma billbergii) ta un palu di flor ku ta nativo di Karibe i e parti nort di Sur Amérika. E espesie ta pertenese na famia Bignoniaceae. E palu su korona ta fuertemente ramifiká i ta yega un haltura di 6 pa 14 meter. Su flornan ta koló hel intensivo.
Islanan ABC
Kibrahacha ta endémiko na e islanan di Aruba, Kòrsou i Boneiru, unda e sa wordu eroneamente indiká komo Handroanthus chrysanthus o Tabebuia chrysantha. E mata ta apropiá pa plantá riba tur sorto di suela. E ta gusta solo i ta resistente pa sekura, spesial na barikanan di seru i den dal meimei di seru.
Temporada di flor
Mayoria biaha e ta saka flor den aprel i yüli pa ougùstùs, e temporada di sekura den kual e mata ta pèrdè blachi. Masomenos sinku dia despues di un fuerte yobida e flornan ta aparese den tròshi kòrtiku i ta floria pa un par di dia so. E nektar di e flornan ta atrae diferente para, insekto i otro animal. Despues di floriá e mata ta saka baliña ku simia koló maron kla.
Uzo
E nòmber ‘kibra-hacha’ (literalmente na hulandes: bijlbreekboom) ta indiká ku ta trata di un palu duru, ku ta wordu uza pa traha mueble manera mesa i mas recien ta uza esaki pa traha souvenirs.
Kabes di indjan
Kabes di indjan, tambe kabes di seru of milon di seru i na Aruba i Boneiru konosi komo bushi (Melocactus macracanthos) ta un espesie di datu di e género Melocactus ku ta konstitui pa mas òf menos 30 pa 40 espesie.
Distribushon i taksonomia
Ta haña e espesie aki na parti wèst di Mexico, Amérika Sentral, algun pais di Sur Amérika i den Karibe. E espesie a keda deskribi pa prome biaha pa (Salm-Dyck) Link & Otto i publiká den Verhandlungen des Vereins zur Beförderung des Gartenbaues in den Königlich Preussischen Staaten 3: 418–419. 1827.
E ta un datu endémiko na Kòrsou, Boneiru i Aruba. Na e dos ultimo isla e ta konosi bou di nomber kabes di seru; milon di seru òf bushi.
Dia di Antia
Dia di Antia tabata un dia di fiesta na Antias Hulandes di aña 1995 te 2007. E tabata wòrdu selebrá riba dia 21 di òktober, ku tabata ofisialmente un dia liber.
Kabes di indjan
Deskripshon
Melocactus macracanthus tin e forma di un milon bèrdè grandi di 20 cm of mas di altura, ku hopi sumpiña grandi, un kusinchi blanku na parti ariba di su kabes, den kua tin sumpiña fini chikitu i fruta oval, poko zut, koló ros te kòrá.
Dia di Antia
Historia
Desde 1954 tabata konosé dentro di Reino Hulandes e selebrashon di "Statuutdag" of "Dia di Reino" (Koninkrijksdag) riba dia 15 di desèmber pa konmemorá e firmamentu di e Statuut pa e Reino Hulandes. Na 1962 Nicolas Piña-Lampe (1921-1967), hefe di servisio di informashon di Aruba, tabata boga kaba pa introdusí banda di e Dia di Reino, un "Dia di Antia" (Antillendag) komo dia nashonal di Antia. Na 1984 Kòrsou ta introdusí Dia di Bandera como dia di fiesta i ta hasi 2 di yüli un dia liber ofisial en bes di "Statuutdag".
Christina Ricci
Christina Ricci (12 di februari 1980) ta un comediante, aktor, di pelicula y guionista Mericano.
Dia di Antia
Historia
Despues di e separashon di Aruba na 1986 a lanta un diskushon tokante e futuro di Antias Hulandes, ku a resulta den un seri di referèndum riba kada isla na aña 1993/1994. Meimei di 1994 e gabinete antiano nobo bou Miguel Pourier ta bin ku e plan pa krea mas union mutuo pa e islanan i nan habitante dor di re-introdusi un dia di fiesta komun i bin ku un himno nashonal. Fin di 1994 Parlamento di Antias Hulandes ta aprobá e proposishon pa selebrá "Dia di Antia" riba dia 21 di òktober, siendo e fecha di e último referèndum. Na tur isla e mayoria a ekspresa e deseo di mantene e konstelashon antiano.
Christina Ricci
Famia y hubentud
Ricci na Santa Monica, California riba dia 12 di februari 1980.
Dia di Antia
Historia
Den un di dos seri di referèndum durante 2004/2005 e pueblo na kada isla, eksepto Sint Eustatius, a duna di konosé di no ta deseá di kontinua den e konstelashon antiano. Konsekuentemente Dia di Antia no a wòrdu selebrá mas despues di aña 2007. Na 2008 i 2009 a bolbe selebrá dia 15 di desèmber, Dia di Reino, komo dia liber ofisial. Desde e disolushon di Antias Hulandes na 2010 Kòrsou i Sint Maarten ta selebrá dia 10 di òktober komo respektivamente "Dia di Kòrsou" i "Dia di Konstitushon" (Constitution Day). Komo dia liber ofisial e dia aki ta konmemorá e komienso di e status komo pais outónomo dentro di Reino Hulandes.
10 di ougùstùs
10 di ougùstùs ta e di 222 dia di aña (223 den un schrikkeljaar) riba e kalènder gregoriano. Ta resta 143 dia pa e aña terminá.
Piet Emmer
Pieter Cornelis (Piet) Emmer (☆ 17 di òktober 1944 na Haarlem) ta un historiadó hulandes. E ta konsiderá di ta spesialista riba tereno di sklabitut y imigrashon.
Emmer a promove na 1974 ku e disertashon "Inglatera, Hulanda, Afrika i trafikashon di katibu den siglo XIX". Na 1991 ela bira profesor na Universidat di Leiden ku e tarea di instrukshon Ekspanshon oropeo i migrashon. Su buki mas famoso ta Trafikashon hulandes di katibu 1500-1850. Na aña 2009 ela bai ku emeritado.
Den e debate públiko tokante e trafikashon hulandes di katibu Emmer ta tuma un posishon relativá. Den su publicacionnan e ta enfoká riba e papel ku e habitantenan di e kontinente afrikano tabatin den e trafikashon transatlántiko di katibu.
Na 2013 den un artíkulo den korant Trouw ela skirbi ku e katibunan no semper tabata pasa malu manera presentá antes pa e abolishonistanan. E doñonan di katibu (por ehèmpel direktor i bombanan di plantashon) tabata reservá ku kastigu i violashon korporal pa no riska un konflikto ku e katibunan en bista di e posibel konsekuensianan.
Di vez en cuando e investigacion di Emmer di e pasado hulandes di sklabitut ta enkontra resistensia. Su buki tokante e historia di sklabitut a risibi kritika di e Plataforma Nashonal di Pasado di Sklabitut. Un di e opheshonnan tabata ku Emmer ta estima e partisipashon di Republika hulandes den e trafikashon transatlántiko di katibu na 5%. Tambe su deklarashon ku ayudo di desaroyo ta inkompatible ku desaroyo a kousa sensashon.
Orden di Leon Hulandes
Orden di Leon Hulandes (ofisialmente Orde van de Nederlandse Leeuw, antes tambe "Ordre du Lion Belgique" segun e version frances den ley) ta un di e ordennan civil mas bieu y mas halto den Reino Hulandes. El a wordo introduci dia 29 september 1815 pa rey Willem I.
Pa 170 aña largo un nombracion den e orden aki tabata uno hopi exclusivo i di gran honor denter di e sistema di condecoracion Hulandes. Tabata profesor, ex-minister, embahador, alkalde di un ciudad grandi, miembro di parlamento pa mas cu 12 aña i algun artista i empresario prominente cu tabata ricibi un "leon".
Na 1944 a reforma e orden y for di e tempo ey e ta wordo otorga na un grupo di hende mas amplio. No ta importante e status di e ricipiente, sino su prestacion extraordinario riba tereno di arte, ciencia, deporte, o musica; esaki ta hopi biaha a base di talentonan spesial. E orden no ta exigi nacionalidad Hulandes.
Grado
E monarka di Hulanda ta e gran maestro di e orden. E orden ta consisti di tres grado: Antes tabata existi un rango afilia di "Ruman" (Broeder), cu no a wordo otorga mas desde 1960 y cu a keda aboli oficialmente na 1994. E tabata consisti di un medaya di plata, cu e leon di e escudo di Hulanda y e lema "Virtus Nobilitat" na otro banda.
Maracaibo
Maracaibo ta un siudat i munisipio di Venezuela i ta kapital di estado Zulia. Na 2013 e tabatin un poblashon di 1.560.000 habitante. Maracaibo ta e di dos siudat mas grandi di Venezuela. E siudat ta konosí na Venezuela komo La Tierra del Sol Amada (E tera stimá pa e solo). Maracaibo ta un puerto situa na kanto west di e estrecho ku ta Lago di Maracaibo ku e Golfo di Venezuela. Gran parti di e transporte di petroleo di Venezuela ta tuma lugá for di e puerto aki.
Fiderd Vis
Fiderd Vis (☆ 29 di maart 1981 ta un judoka Arubiano y un atleta olimpico di Aruba.
Vis a cuminsa practica e deporte di judo for di un edad relativamente hoben. Na 2006 ela representa Aruba na Weganan CAC na Cartagena (Colombia), despues di a prepara na un campamento di entrenamento intensivo na Sao Paolo. Durante e Panamerican Judo Circuit Championships na Republica Dominicano na 2007 e ta gana un medaya di brons. Cu e prestacion aki e ta obtene un 'wild card' pa participa e mesun aña na e Weganan Panamericano na Rio de Janeiro (Brasil) den categoria te 81 kilogram.
Na 2008 Vis y e landado Jan Roodzant tabata forma hunto e team olimpico Arubano pa e Weganan Olimpico di Zomer na Bejing (China), unda Vis a carga e bandera di Aruba durante e ceremonia di apertura. Na Bejing ela participa den e clase peso te 81 kg y a keda derota contra e judoka chines, Guo Lei, den e ronda eliminatorio.
Vis a sigui di ta activo den judo na Aruba; e ta yuda hobennan cu ta practica e deporte y ta guia atletanan cu ta competi internacionalmente. Na 2014 ela sigui un curso como coach na Barcelona, (Spaña).
Sassari (provinsia)
Provinsia di Sassari (italiano: provincia di Sassari; sardo: provìntzia de Tàtari, sassareo: prubìnzia di Sàssari) ta e provinsia mas nort di e sinku provinsia di region outónomo italiano di Sardegna. Su kapital ta e siudat Sassari.
E provinsia tin un total di 322.236 habitante. Sassari tin bista panort riba e Laman di Sardegna i pasuit ta komparti frontera ku e provinsianan: Nuoro i Oristano.
Distinto foi di resto di Sardegna no ta papia sardo na provinsia di Sassari (abreviá: SS), sino un dialekto mas paresido na korsikano. Na su turno na Alghero i besindario ta wòrdu papiá un dialekto ku ta parse katalan. Riba dje e idioma ofisial ta, meskos ku den resto di Sardegna, limitá na e idioma italiano.
Parlamento di Antias Hulandes
Parlamento di Antias Hulandes (hulandes: Staten van de Nederlandse Antillen) tabata un parlamento unikameral di Antias Hulandes, un pais den Reino Hulandes te ku 2010.
Historia
Parlamento di Antia Hulandes tabata e susesor di e Konseho Kolonial di Teritorio Kòrsou, órgano di gobièrnu konsistiendo di diestres miembro nombrá pa gobernador di Kòrsou i Dependensianan. Dia 20 di desèmber 1937 riba tur seis isla e promé elekshon pa e Parlamento di Antias Hulandes a tuma lugá a base di un derecho elektoral limita; es ta na personanan ku sierto grado di desaroyo, minimalmente skol primario, i ku ta paga impuesto. Konstelashon di e asina yama Staten van Curaçao tabata diessinku miembro, di kual 10 tabata elegí i sinku nombrá pa Gobernador. Su reunion inougural tabata dia 5 di aprel 1938. Promé presidente di parlamento tabata John Sprockel (1892-1970) i promé griffier G.J. Ferguson. Na 1949 e introdukshon di un ordenansa elektoral general pa hende homber i muhe ta trese kambio den e konstelashon. E miembronan nombrá ta keda eliminá i e órgano awor dilanti lo konsisti solamente di miembro elegí: 21 asiento ku un repartishon fiho pa isla. Na 1950 e sistema di repartishon ta kambia pa un representashon proporshonal di kada isla i un oumento pa 22 asiento.
Elekshon
Elekshon pa miembro di Parlamento di Antias Hulandes a wòrdu tení na seis isla: Aruba, Kòrsou, Boneiru, Sint Maarten, Saba i Sint Eustatius te ku 1982 i despues di e Status aparte di Aruba na 1986 na sinku isla. Dia 10 di òktober 2010 Antias Hulandes i Parlamento di Antia a keda disolbí.
Rudolf Boskaljon
Rudolf Frederik Willem Boskaljon (☆ 28 di mart 1887 na Kòrsou - † 31 di desèmber 1969 na Kòrsou) tabata un músiko, dirigente, instrumentalista i kompositor di Kòrsou. El a haya fama pa su dedikashon na arte na Kòrsou i a atkeri e título di honor "tata di músika kurasoleño".
Biografia
Rudolf Boskaljon, konosí tur kaminda komo "Shon Dòdò", a nase na 1887 komo yu di Johannes Petrus ("Shon Janchi") Boskaljon (1863-1936), kende tabata dirigente di orkesta i kompositor di wals i danza banda di su profesion komo militar. Durante su karera largu komo amtenar Shon Dòdò a okupá diferente funshon, entre otro komo archivista na sekretariado di gobièrnu.
Shon Dòdò tabata toka diferente instrumento i tabata outodidakto. Pa fió el a yega di tuma les di Paul Quirino de Lima, dosente di fió, kompositor i tata di kompositor Emirto de Lima. E tabata fundadó di e promé i na 1939 di e di dos Orkesta Filarmóniko di Kòrsou (Curaçaosch Filharmonisch Orkest) i tabata su dirigente pa mas ku 25 aña. E orkesta tabata tene presentashon i konsierto na Kòrsou i Aruba, inkluso ku solista tantu lokal komo internashonal. Na yüni 1944 e orkesta a alkansá un klimax den su eksistensia, ora durante konsierto tabata toka piesanan únikamente di kompositor antiano. Boskaljon tabata aktivo komo kompositor. Tin varios komposishon di marcha riba su nòmber, di kual "De Prinsessenmarsch" a wòrdu toka na okashon di e nasementu di prinsesa Juliana dia 30 di aprel 1909. Pa su komposishon sinfóniko "Curaçao" el a usa material temátiko derivá di kantikanan popular kurasoleño manera "Luna ku solo lagami pasa", "Nos tera ta baranka" i "E kas e kas ta bon traha".
Komo pionero i motor Boskaljon tabata stimula bida kultural pa komunidat di Kòrsou; el a organisá entre otro konsiertonan pa hubentut i a introdusí músika klásiko i mundial. E tabata kofundadó di e Sírkulo di Arte di Kòrsou (Curaçaosch Kunstkring) i durante su añanan komo presidente a atrae un halá di artista internashonal pa duna presentashon. Huntu ku su yerno Chris Engels e tabata na 1947 kofundadó di Museo di Kòrsou y na 1960 fundadó di Skol di Músika di Kòrsou (Curaçaose Muziekschool). Na 1958 a sali publiká su estudio tokante bida musikal na Kòrsou titulá Honderd jaar muziekleven op Curacao.
Rudolf Boskaljon tabata kasá ku Graciela V. Ecker i huntu nan tabatin dos yu muhé, di kual Lucila Engels-Boskaljon (1920-1993) a destaká komo artista visual. Despues di un periodo di lucha pa su salú el a fayesé dia 31 desèmber 1969 na edat di 82 aña.
Roger Jurriens
Roger André Jurriens (☆ 29 di december 1965 na Aruba) ta un coredo di windsurf Arubiano y un atleta olimpico di Aruba.
Carera
For di edad jong Jurriens a cuminsa practica deporte di bela: en particular zeilmento y windsurf. Na inicio di añanan ochenta di siglo 20 el a cuminsa participa na competencianan di windsurf. Na 1983 e ta titula campeon di Aruba, y a sa di prolonga su titulo siete biaha. Ela sigui pa participa den e Campeonato di Antias Hulandes, torneo internacional Aruba Hi-Winds y otro weganan internacional.
Priva
Despues di gradua di Colegio Arubano na 1985, Jurriens ta bira empresario. Entre 1987 i 2005 el a opera un compania di windsurf na Malmok. Desde 2005 e ta co-propietario di Bonaire Windsurf Place na Lac, Boneiro.
Centro Universitário Fieo
Centro Universitário Fieo (UNIFIEO) ta un skol akadémiko cu keda den siudat di Osasco, stad di São Paulo, Brasil.
3 di yüni
3 di yüni ta e di 154 dia di aña (155 den un schrikkeljaar) riba e kalènder gregoriano. Ta resta 211 dia pa finalisa e aña.
2 di yanüari
2 di yanüari ta e di dos dia di aña riba e kalènder gregoriano. Ta resta 363 dia (364 den un schrikkeljaar) pa e aña terminá.
Jean Girigori
Jean Girigori (☆ 14 di yanüari 1948) ta un artista plástiko di Kòrsou. E ta konsiderá un di e pintornan prominente di region di Karibe.
Bida
Jean Girigori a nase den un boto riba Laman Karibe, yu di un tata di Kòrsou i un mama di Santo Domingo. Su hubentut e ta pasa na Santo Domingo i a yega di biba tambe na Haiti, Jamaica i Puerto Rico. Komo mucha kaba e tabata gusta pintamento. Ku 13 aña e ta kasa ku George Paul Hector (1938-1990), pintor konosi di Haiti, kende ta yudele pa desaroyá su talento. Su promé ekshibishon tabata na Haiti, sigui pa Santo Domingo i Jamaica. Despues di su divorsio e ta muda pa Kòrsou, unda su promé ekshibishon a tuma lugá na 1977 na Libertas.
Den pintamento Jean Girigori a wòrdu inspirá pa e kultura karibense i religion. Na prinsipio esaki tabata vudu i magia pretu, mas despues ela sera konosí ku kreensia kristian. Su obranan ta kolorido, vibrante i alegre, i su estilo ekspresionista-naïef ta úniko. Girigori ta dediká na hustisia sosial, derechonan di hende muhé i ku su temanan ta posishoná su mes kontra inhustisia pa ku mucha. Por ehempel, ela pinta mucha muhénan komo brùit pa asina trata di yama atenshon ku su obra pa abusonan kultural den region karibense.
Varios obra di Girigori a wòrdu ekshibí den museonan na Oropa i Merka, entre nan na e siudat di Schiedam, Washington D.C. i New York.
10 di yanüari
10 di yanüari ta e di 10 dia di aña riba e kalènder gregoriano. Ta resta 355 dia (356 den un schrikkeljaar) pa e aña terminá.
Condecoradonan den Orden di Leon Hulandes di Teritorio Caribense di Reino Hulandes
Esaki ta un lista di Condecoradonan den Orden di Leon Hulandes di Teritorio Caribense di Reino Hulandes. E ta toca personanan cu tin un articulo den Wikipedia na Papiamentu, a ricibi un medaya di Orden di Leon Hulandes y tin laso cu e islanan di Aruba, Boneiru, Kòrsou, Saba, Sint Eustatius y Sint Maarten. E lista ta menciona e rango y e aña di e condecoracion, asina leu cu esaki ta conoci.
Tim nashonal di beisbòl hulandes
E tim nashonal di beisbòl hulandes ta e ekipo di beisbòl maskulino di Reino Hulandes. E tim ta resortá bou di responsabilidat di e federashon KNBSB (abreviashon di Koninklijke Nederlandse Baseball en Softball Bond).
E ekipo hulandes di beisbòl ta e ekipo mas eksitoso di Oropa. Partisipando na e Kampeonato Oropeo di Beisbol na 32 okashon ela sa di fiha riba su nòmber e rekord di kampeon (24 okashon) i a sali tambe promé finalista (9 okashon). E ta okupá posishon uno den e ranking oropeo i posishon nuebe den ranking mundial di World Baseball Softball Confederation (WBSCE).
Komposishon
Notable ta ku un gran mayoria di e miembronan di e tim ta prosedente di Aruba i Kòrsou i Sint Maarten, unda beisbòl ta un tradishon deportivo mas fuerte ku na Hulanda. Antes kada pais di reino tabatin su propio tim; e.o. Antias Hulandes a partisipa 12 okashon na Kopa Mundial di Beisbòl entre 1952 i 1971. Varios pelotero di e parti karibense di reino ta hunga den Major League Baseball i ultimo añanan a forma parti di e tim nashonal hulandes na enkuentronan internashonal, entre nan:
Desde 2013 e selekshon hulandes ta konosí komo e "tim di reino" (Koninkrijksteam).
4 di yüni
4 di yüni ta e di 155 dia di aña (156 den un schrikkeljaar) riba e kalènder gregoriano. Ta resta 210 dia pa finalisa e aña.
Jan Gerard Palm
Jan Gerard Palm (☆ 2 di yüni 1831 na Kòrsou – † 13 di desèmber 1906 na Kòrsou) tabata un kompositor kurasoleño di músika klásiko i músika bailable. Asina leu konosí e tabata e promé kompositor pa skirbi músika klásiko di Kòrsou. E ta antesesor di un famia musikal konosí na Kòrsou, famia Palm. Tres di su nietunan, Jacobo Palm, Rudolf Palm i John Palm tambe tabata músiko i kompositor.
Divi Divi Air
Divi Divi Air ta un aerolínea di servisio regular di Kòrsou. El a keda establesé na 2001 i tin su base na Kòrsou, ku ofisina di benta na ambos Kòrsou i Boneiru. E aerolínea su nòmber ta bini for di e palu di dividivi ku ta krese riba e islanan ABC.
Historia
Divi Divi Air N.V. a keda fundá na 2001 i a kuminsa opera na 2002 ku un flota di Britten Norman BN-2P Islander pa Boneiru. Pa mas ku 17 aña Divi Divi Air ta un di e aerolínea nan riba e ruta entre Kòrsou i Boneiru. Habitantenan lokal di e islanan aki ta karakterisá e aerolínea su fleksibilidat siendo un aerolínea chiki, atenshon personal i punktualidat haltu. Aunke e aerolínea, ku ta keda opera pa e famia Richie, a konsentrá kasi kompletu riba e ruta di Boneiru i Kòrsou den su promé 17 añanan, Aruba a keda agregá komo destinashon nobo na 2018.
Segun direktor di e aerolinea Germain Richie-Durand, e intenshon ta pa mehora e konekshon entre Boneiru i Aruba. "Divi ke trese e poblashon di e tres isla mas serka ainda," segun Richie-Durand. Segun e direktor di Divi, e Twin Otter gradualmente lo keda poné riba e ruta entre e isla nan.
Divi Divi Air a kuminsa opera buelo nan for di Kòrsou pa Aruba riba 15 di febrüari 2018. Esaki a keda siguí pa e inisio di buelonan for di Aruba pa Boneiru riba 17 di febrüari 2018. Komo konsekuensia di e ekspanshon aki, Divi Divi Air huntu ku Insel Air i Aruba Airlines ta e uniko aerolíneanan ku ta konekta e islanan ABC.
Divi Divi Air ta lucha pa ta un aerolínea konfiabel i efisiente pa tur nesesidat di biahe di pasahero nan ku ta biaha entre Aruba, Boneiru i Kòrsou.
Flota aktual
E flota di Divi Divi Air ta konsisti di e siguiente avion nan:
Guinea Ekuatorial
Guinea Ekuatorial, ofisialmente Repúblika di Guinea Ekuatorial (spaño: República de Guinea Ecuatorial), ta un pais den kontinente Afrika. E pais ta formá pa e área kontinental, Mbini, ku tin frontera ku Gabon i Kamerun, i e isla Bioko, unda e kapital Malabo ta situá. Idioma ofisial ta spaño, franses i português.
Clube de Regatas do Flamengo
Clube de Regatas do Flamengo ta un klup di futbol di Rio de Janeiro, Brazil. Flamengo a keda funda dia 17 di november 1895.
9 di yanüari
9 di yanüari ta e di 9 dia di aña riba e kalènder gregoriano. Ta resta 356 dia (357 den un schrikkeljaar) pa e aña terminá.
Charles Fleischer
Charles Fleischer (27 di augustus 1950, Washington D.C.) tabata un comediante, actor di pelicula, musico y guionista Mericano, cu ta mihor conoci pa su aparicion den e peliculanan: Who Framed Roger Rabbit, A Nightmare on Elm Street, The Polar Express, Rango y ''We're Back! A Dinosaur's Story''.
Famia y hubentud
Fleischer a nace y lanta na Washington D.C..
Randal Corsen
Randal Corsen (☆ 13 di ougùstùs 1972 na Kòrsou) ta un pianista i kompositor yu di Kòrsou, ku ta aktivo den músika jazz i músika klásiko. E ta tatarañetu di e poeta i kompositor kurasoleño, Joseph Sickman Corsen (1853-1911).
Boston Red Sox
Boston Red Sox ta un klup di beisbòl merikano di Boston, Massachusetts. E klup a wòrdu fundá na 1901 i tabata hiba te ku 1907 e nòmber "Boston Americans". E tim a gana e promé World Series na 1903.
1 di aprel
1 di aprel ta e di 91 dia di aña (92 den un "schrikkeljaar") riba e kalènder gregoriano. Ta resta 274 dia pa sera e aña.
Sabadell
Sabadell ta un siudat na provinsia di Barcelona, Spaña. Tin un area di 37.53 kilometer kuadrá e poblashon ta mas of menos 208.246 habitante (2016).
CONCACAF
Confederacion di futbol di Norte y Centro America y Caribe (na ingles: Confederation of North, Central American and Caribbean Association Football; na spaño: La Confederación de Norteamérica, Centroamérica y el Caribe de Fútbol y na hulandes: Confederatie van Noord-, Midden-Amerikaanse en Caribische Association Football), abrevia CONCACAF, ta e confederacion di bondnan nacional di futbol den e continente Norte Americano cu ta constitui pa e zonanan Norte America, Centro America y region Caribense. Pa motivonan geopolitico a admiti tambe e paisnan Sur Americano: Guyana i Surnam y Guyana Frances.
CONCACAF ta un di e seis confederacion di futbol organisa segun continente y a wordo funda dia 18 di september 1961 na Ciudad di Mexico, ora a uni NAFC y CCCF. Miembronan fundado ta Canada, Costa Rica, Cuba, El Salvador, Guatemala, Haiti, Honduras, Mexico, Antias Hulandes (Corsou), Nicaragua, Panama, Surnam y Merca. Su sede ta na Miami, Florida. Den su funcion di organo gubernamental CONCACAF ta organisa competencianan pa e ekipo y clubnan nacional di futbol y tambe e torneonan clasificatorio di e Copa Mundial masculino y femenino. E ta e di tres confederacion mas exitoso bou di FIFA.
E tin 41 miembro afilia:
11 di ougùstùs
11 di ougùstùs ta e di 223 dia di aña (224 den un schrikkeljaar) riba e kalènder gregoriano. Ta resta 142 dia pa e aña terminá.
Hódmezővásárhely
Hódmezővásárhely ta un siudat na Hungria, situá na Riu Tisza den e parti suit di e pais. E siudat tin un poblashon di 44.009 habitante (2017) i un área di 487,98 kilometer kuadrá.
2 di aprel
2 di aprel ta e di 92 dia di aña (93 den un schrikkeljaar) riba e kalènder gregoriano. Ta resta 273 dia pa sera e aña.
Michelle Visage
Michelle Visage, nomber artistico di Michelle Lynn Shupack (n. 20 di september 1968), ta un cantante, presentador di television y actriz Mericano. Visage ta conoci pa forma parti di e grupo musical "Seduction" y pa su trabou como miembro di hurado den e realityshow drag RuPaul's Drag Race.
Bida
Visage a crece na New Jersey, den un famia hudiu. E famia aki a adopta Visage na edad jong, algo cu semper Visage tabata altanto di dje. Su mama biologico ta di procedencia Italiano y Hungaro. E tin contacto cu su mama biologico. Cu su 16 aña, el a gana un competencia di Madonna look-alikes. Visage a muda pa New York despues di caba scol secundario pa focus riba un carera como actriz.
Visage a conoce RuPaul den añanan '80. Den e tempo aki nan a traha hunto na diferente ocasion den night clubs na New York. Na 1996 Visage tabata copresentador den The RuPaul Show.
Visage ta casa y tin dos yiu. E ta papia Ingles y Spaño.
6 di yüni
6 di yüni ta e di 157 dia di aña (158 den un schrikkeljaar) riba e kalènder gregoriano. Ta resta 208 dia pa finalisa e aña.
Taliban
Durante un tempo largu (1996-2001) e Taliban tabatin e poder riba Kabul, e kapital di Afganistan i gran parti di e pais ku nan a konkista hibando un lucha armá i ku a keda proklamá e Emirato Islamita Afganistan.
Ta supone ku e siudat pakistani Quetta tabata e sede prinsipal di e Taliban te 2021. Un kantidat di pais i entidat ta konsiderá e movementu un organisashon terorista. Desde 2016 Haibatullah Akhundzada ta lider di e organisashon.
12 di ougùstùs
12 di ougùstùs ta e di 224 dia di aña (225 den un schrikkeljaar) riba e kalènder gregoriano. Ta resta 141 dia pa e aña terminá.
Queen
Queen ta un banda di rock ingles, formá na London aña 1970, ku ta rekonosi komo un di e bandanan mas famoso i aklamá den e historia di músika Rock/Pop.
Claudius Philips
Claudius Alvin Philips, tambe conoci como Mighty Talent, (n. 18 di april 1964 na San Nicolas), ta un musico, kantante, compositor, areglista y producer di Aruba. For di dekada 1980 ela titula na Aruba "Road March King" y "Calypso King" multiple biaha. Claudius Philips ta wordo considera un artista legendario di musica carnavalesco Arubano.
Bida
Claudius Philips a nace na San Nicolas den un famia di seis yiu, cinco homber y un muhe. E tabata un famia musical, cada uno tabata toka un instrumento of tabata canta. Claudius tabata canta ademas di toca piano.
Su carera musical ta inicia cu 17 aña ora ela sali ganador di e Mr Valentine Song Festival, su prome festival na Sint Maarten. E mesun aña e ta sali ganador di na e Talented Teens Festival na Aruba y ta asumi e nomber artistico ‘Mighty Talent’. Durante un periodo di mas cu 20 aña ela participa den Festival di Calypso y Roadmarch di Aruba como Mighty Talent, ganando e titulo di Rey di Calypso 20 biaha, Rey di Roadmarch 16 biaha y a corona pa tur dos titulo riba mesun anochi 9 biaha. E tabata uza Papiamento den su composicionnan di temporada di Carnaval, cua tradicionalmente tabata domina pa e idioma ingles.